CELEX: 62020CN0484
Language: sk
Date: 2020-10-01 00:00:00
Title: Vec C-484/20: Návrh na začatie prejudiciálneho konania, ktorý podal Oberlandesgericht München (Nemecko) 1. októbra 2020 – Vodafone Kabel Deutschland GmbH/Bundesverband der Verbraucherzentralen und Verbraucherverbände – Verbraucherzentrale Bundesverband e.V.

14.12.2020   
            
            
               SK
            
            
               Úradný vestník Európskej únie
            
            
               C 433/33
            
         
      Návrh na začatie prejudiciálneho konania, ktorý podal Oberlandesgericht München (Nemecko) 1. októbra 2020 – Vodafone Kabel Deutschland GmbH/Bundesverband der Verbraucherzentralen und Verbraucherverbände – Verbraucherzentrale Bundesverband e.V.
      (Vec C-484/20)
      (2020/C 433/41)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberlandesgericht München
      
         Účastníci konania pred vnútroštátnym súdom
      
      
         Žalovaná a odvolateľka: Vodafone Kabel Deutschland GmbH
      
         Žalobca a odporca v odvolacom konaní: Bundesverband der Verbraucherzentralen und Verbraucherverbände – Verbraucherzentrale Bundesverband e.V.
      
         Prejudiciálna otázka
      
      Má sa článok 62 ods. 4 smernice (EÚ) 2015/2366 (1) vykladať v tom zmysle, že bráni vnútroštátnej úprave alebo praxi, ktorá ako prechodné ustanovenia v prípade dlhodobých záväzkových vzťahov so spotrebiteľmi uplatňuje zákaz poplatkov za používanie platobných nástrojov a platobných služieb podľa príslušného transpozičného predpisu len vtedy, ak predmetný záväzkový vzťah vznikol po 13. januári 2018, nie však ak predmetný záväzkový vzťah vznikol do 13. januára 2018, ak spracovanie (ďalších) platobných transakcií začalo až po 13. januári 2018?
      
         (1)  Smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010 a ktorou sa zrušuje smernica 2007/64/ES (Ú. v. EÚ L 337, 2015, s. 35)